**Έγγραφο Βασικών Πληροφοριών**

|  |  |
| --- | --- |
| **Σκοπός** | |
| Το παρόν έγγραφο παρέχει βασικές πληροφορίες σχετικά με το παρόν επενδυτικό προϊόν. Δεν είναι υλικό εμπορικής προώθησης. Οι πληροφορίες απαιτούνται βάσει του νόμου για να σας βοηθήσουν να κατανοήσετε τη φύση, τους κινδύνους, το κόστος, τα δυνητικά κέρδη και ζημίες του παρόντος προϊόντος και να σας βοηθήσουν να το συγκρίνετε με άλλα προϊόντα. | |
|  | |
| **Προϊόν** | |
| **Όνομα Προϊόντος:** | **Επένδυση Διπλού Νομίσματος (Dual Currency Investment)** |
| **Κωδικός Προϊόντος:** | GBPUSD12MFRC1 |
| **Παραγωγός Προϊόντος:** | ΤΡΑΠΕΖΑ ΠΕΙΡΑΙΩΣ A.E. (Αμερικής 4, 105 64 Αθήνα)  Για περισσότερες πληροφορίες, καλέστε στο 210-3288000 ή επισκεφθείτε το [www.piraeusbank.gr](http://www.piraeusbank.gr) |
| **Εποπτική Αρχή Παραγωγού Προϊόντος:** | Τράπεζα της Ελλάδος (Ελ. Βενιζέλου 21, 102 50 Αθήνα, [www.bankofgreece.gr](http://www.bankofgreece.gr)) |
| **Ημ/νία Παραγωγής Εγγράφου:** | 17 Ιανουαρίου 2021 |
|  | |
| ***Πρόκειται να αγοράσετε ένα προϊόν που δεν είναι απλό και ίσως δυσκολευτείτε να το κατανοήσετε.*** | |
|  | |
| **Τι είναι αυτό το προϊόν;** | |
| **Τύπος Προϊόντος** | Δομημένο επενδυτικό προϊόν που αποτελείται από τον συνδυασμό μίας απλής Προθεσμιακής Κατάθεσης (Π/Κ) και μίας θέσης πώλησης σε Δικαίωμα Αγοράς (FX Call Option) στο Νόμισμα Επένδυσης, όπου ο επενδυτής συμφωνεί να μετατραπεί το ποσό της Π/Κ στο Δυνητικό Νόμισμα Μετατροπής στην προσυμφωνημένη ισοτιμία (Ισοτιμία Μετατροπής), εάν συντρέξει ο Όρος Μετατροπής |
| **Στόχοι Προϊόντος** | Το προϊόν στοχεύει στην επίτευξη αυξημένης απόδοσης έναντι της απλής Π/Κ, επειδή ενέχει τον κίνδυνο της μετατροπής του Νομίσματος Επένδυσης στο Δυνητικό Νόμισμα Μετατροπής σε διαφορετική ισοτιμία από την τρέχουσα ισοτιμία κατά την ημερομηνία και ώρα παρατήρησης. Το έσοδο από την πώληση του Δικαιώματος Αγοράς από τον επενδυτή προστίθεται στους τόκους της Π/Κ. |
| **Νόμισμα Επένδυσης** | Το Νόμισμα της Π/Κ |
| **Ελάχιστο Ποσό Επένδυσης** | EUR 100 χιλ. ή το ισόποσο του Νομίσματος Επένδυσης |
| **Μέγιστη Διάρκεια Επένδυσης** | έως και **12 μήνες** |
| **Επιτόκιο Αναφοράς** | To μικτό ετησιοποιημένο επιτόκιο της απλής Π/Κ στο Νόμισμα Επένδυσης. |
| **Απόδοση Προϊόντος στη Λήξη** | Ο επενδυτής θα λάβει στη λήξη προσυμφωνημένη απόδοσηεπί του αρχικού ποσού στο Νόμισμα Επένδυσης, ανεξάρτητα από το εάν θα προκύψει μετατροπή του αρχικού ποσού σύμφωνα µε τα όσα προβλέπονται στον Όρο Μετατροπής. Η απόδοση του προϊόντος στη λήξη του απαρτίζεται από τους τόκους της Π/Κ και το έσοδο από την πώληση του Δικαιώματος Αγοράς. Στην περίπτωση που συντρέξει ο όρος μετατροπής του αρχικού ποσού στο Δυνητικό Νόμισμα επισημαίνεται ότι θα είναι εις βάρος του πελάτη. |
| **Ισοτιμία Αναφοράς** | Η ισοτιμία GBP|USD όπως υπολογίζεται από τον Αντιπρόσωπο Υπολογισμού στις 10:00 ώρα Νέας Υόρκης ΗΠΑ (New York 10am Cut-Off Time) την Ημερομηνία Παρατήρησης με βάση τις συναλλαγματικές ισοτιμίες που διαμορφώνονται κατά το χρόνο εκείνο στη διατραπεζική αγορά. |
| **Ημερομηνία Παρατήρησης Ισοτιμίας Αναφοράς** | Η ημερομηνία και ώρα κατά την οποία παρατηρείται η Ισοτιμία Αναφοράς και η οποία θα αναφέρεται στην αίτηση συμμετοχής στο προϊόν. |
| **Δυνητικό Νόμισμα Μετατροπής & Ισοτιμία Μετατροπής** | Το νόμισμα στο οποίο θα μετατραπεί η Π/Κ στην περίπτωση που συντρέξει ο Όρος Μετατροπής βάσει της προσυμφωνημένης Ισοτιμίας Μετατροπής, όπως αυτά θα αναφέρονται στην αίτηση συμμετοχής στο προϊόν. |
| **Όρος Μετατροπής** | Σε περίπτωση που κατά την Ημερομηνία Παρατήρησης Ισοτιμίας Αναφοράς, η Ισοτιμία Αναφοράς διαπραγματεύεται σε επίπεδο υψηλότερο της Ισοτιμίας Μετατροπής, η Τράπεζα δικαιούται να μετατρέψει το αρχικό ποσό επένδυσης στο ∆υνητικό Νόμισμα Μετατροπής µε βάση την Ισοτιμία Μετατροπής και ημερομηνία αξίας την Ημερομηνία Λήξης της Συναλλαγής |
| **Φορολόγηση** | Επί του επιτοκίου της απλής Π/Κ παρακρατείται φόρος 15% προς απόδοση στο Ελληνικό Δημόσιο, σύμφωνα με το ισχύον φορολογικό πλαίσιο στην Ελλάδα, με την επιφύλαξη των οριζόμενων στις οικείες ΣΑΔΦ για δικαιούχους φορολογικούς κατοίκους αλλοδαπής. Ο Πελάτης, σε κάθε περίπτωση, πρέπει να συμβουλεύεται, σχετικά με την φορολόγηση της συνολικής απόδοσης της επένδυσής του, τους φορολογικούς του συμβούλους. |
| **Στοχευόμενος Ιδιώτης Επενδυτής** | Το προϊόν απευθύνεται σε επενδυτές που διαθέτουν τουλάχιστον βασική γνώση και εμπειρία για την επένδυση σε σύνθετα προϊόντα, δεν έχουν μηδενική ανοχή στον κίνδυνο απώλειας κεφαλαίου και είναι διατεθειμένοι να αναλάβουν τον κίνδυνο της μετατροπής του αρχικού κεφαλαίου σε άλλο νόμισμα (Δυνητικό Νόμισμα Μετατροπής) με σκοπό την επίτευξη αυξημένης απόδοσης έναντι της απλής Προθεσμιακής Κατάθεσης. |
| **Ποιοι είναι οι κίνδυνοι και τι μπορώ να κερδίσω;** | |
| |  |  | | --- | --- | | **Δείκτης Κινδύνου** | | | **1**  **2**  **3**  **4**  **5**  **6**  **7**  **Χαμηλότερος Κίνδυνος Υψηλότερος Κίνδυνος**  *Ο δείκτης κινδύνου βασίζεται στην παραδοχή ότι θα διακρατήσετε το προϊόν έως την λήξη του η οποία δεν υπερβαίνει τους 12 μήνες*  **!**  *Ο πραγματικός κίνδυνος μπορεί να παρουσιάσει σημαντική διακύμανση σε περίπτωση που ρευστοποιήσετε σε πρώιμο στάδιο και μπορεί να εισπράξετε λιγότερα από το ποσό επένδυσης.*  ***Πρέπει να γνωρίζετε τον συναλλαγματικό κίνδυνο. Ενδέχεται να λάβετε πληρωμή σε διαφορετικό νόμισμα, ούτως ώστε η τελική απόδοση που θα απολαμβάνετε να εξαρτάται από την ισοτιμία μεταξύ των δύο νομισμάτων.*** | Ο Συνοπτικός Δείκτης Κινδύνου είναι ένας οδηγός για το επίπεδο κινδύνου αυτού του προϊόντος σε σύγκριση με άλλα προϊόντα.  Δείχνει πόσο πιθανό είναι το προϊόν να χάσει χρήματα λόγω κινήσεων στις αγορές ή διότι δεν είμαστε σε θέση να σας πληρώσουμε.  Έχουμε κατατάξει αυτό το προϊόν ως 5 από 7 το οποίο είναι κατηγορία κινδύνου «μεσαία». Αυτό βαθμολογεί τις πιθανές ζημίες από μελλοντικές επιδόσεις σε επίπεδο «μεσαία - υψηλή» και από κακές συνθήκες της αγοράς σε «κατά πάσα πιθανότητα θα» έχει αντίκτυπο στην ικανότητα της Τράπεζας να σας πληρώσει. Αυτό το προϊόν δεν περιλαμβάνει προστασία από μελλοντικές επιδόσεις της αγοράς, επομένως θα μπορούσατε να χάσετε ένα μέρος ή ολόκληρη την επένδυσή σας. Αν δεν μπορέσουμε να σας καταβάλουμε όσα σας οφείλονται, θα μπορούσατε να χάσετε ολόκληρη την επένδυσή σας. Ωστόσο, μπορείτε να επωφεληθείτε από ένα σύστημα προστασίας των καταναλωτών (βλ. ενότητα «τι θα συμβεί αν δεν είμαστε σε θέση να σας πληρώσουμε». Ο δείκτης που αναφέρεται ανωτέρω δεν λαμβάνει υπόψη αυτή την προστασία. | | |

**Σενάρια Επιδόσεων**

|  |  |  |  |  |  |
| --- | --- | --- | --- | --- | --- |
| **Επένδυση GBP 10.000**  **Τι ποσά μπορούν να σας επιστραφούν εάν η Ισοτιμία Μετατροπής ορίζεται στα τρέχοντα επίπεδα της αγοράς (At the Money).** | | | | | |
|  | **Στη Λήξη (Συνιστώμενη Περίοδος Διακράτησης)** | | | **Πριν τη Λήξη** | |
| **Ακραίων Καταστάσεων** | GBP 5.185  (51,85%) | | | Το ποσό της προθεσμιακής κατάθεσης αφαιρούμενου του Κόστους Πρόωρης Εξόφλησης | |
| **Δυσμενές** | GBP 9.178  (91,78%) | | |
| **Μετριοπαθές** | GBP 10.226  (102,26%) | | |
| **Ευνοϊκό** | GBP 10.226  (102,26%) | | |
| Αυτός ο πίνακας δείχνει τα χρήματα που θα μπορούσαν να σας επιστραφούν στη λήξη του προϊόντος, υπό διαφορετικά σενάρια, αν υποτεθεί ότι επενδύσετε GBP 10.000. Τα σενάρια που εμφανίζονται δείχνουν ποιες αποδόσεις θα μπορούσε να έχει η επένδυσή σας. Μπορείτε να τα συγκρίνετε με τα σενάρια των άλλων προϊόντων. Τα σενάρια που παρουσιάζονται αποτελούν εκτίμηση των μελλοντικών επιδόσεων με βάση ενδεικτικά στοιχεία από το παρελθόν και δεν αποτελούν ακριβή δείκτη. Το τι θα λάβετε θα ποικίλλει ανάλογα με τις επιδόσεις της αγοράς και το χρονικό διάστημα κατά το οποίο θα διατηρήσετε το προϊόν. Τα στοιχεία που εμφανίζονται περιλαμβάνουν όλο το κόστος του ίδιου του προϊόντος και δεν λαμβάνουν υπόψη την προσωπική φορολογική σας κατάσταση, η οποία μπορεί επίσης να επηρεάσει το ποσό που θα σας επιστραφεί. | | | | | |
|  | | | | | | |
| **Τι συμβαίνει αν η Τράπεζα Πειραιώς δεν είναι σε θέση να πληρώσει;** | | | | | | |
| Η Τράπεζα Πειραιώς συμμετέχει στο Ταμείο Εγγύησης Καταθέσεων και Επενδύσεων [Τ.Ε.Κ.Ε.]. Οι επενδύσεις που τηρούνται στην Τράπεζα καλύπτονται από το Σκέλος Κάλυψης Επενδύσεων (Σ.Κ.Ε.) του Τ.Ε.Κ.Ε., σύμφωνα με τα ειδικώς οριζόμενα στον Ν. 4370/2016 όπως αυτός εκάστοτε ισχύει. Το όριο κάλυψης ανέρχεται σε €30.000 ανά επενδυτή-πελάτη για το σύνολο των απαιτήσεών του από τις καλυπτόμενες επενδυτικές υπηρεσίες ανεξαρτήτως καλυπτόμενων επενδυτικών υπηρεσιών, αριθμού λογαριασμών, νομίσματος και τόπου παροχής της επενδυτικής υπηρεσίας. Η κάλυψη από το Σ.Κ.Ε. του Τ.Ε.Κ.Ε. ενεργοποιείται σε περίπτωση αδυναμίας της Τράπεζας να εκπληρώσει τις υποχρεώσεις της προς επενδυτές-πελάτες για απαιτήσεις που απορρέουν από την παροχή καλυπτόμενων επενδυτικών υπηρεσιών. Για τα σχετικά με την λειτουργία του Τ.Ε.Κ.Ε. και την εγγύηση των επενδύσεων καθώς και τις εξαιρέσεις από αυτή ο επενδυτής μπορεί να ενημερωθεί από τον διαδικτυακό τόπο του Τ.Ε.Κ.Ε.[www.teke.gr](http://www.teke.gr/). | | | | | | |
|  | | | | | | |
| **Ποιο είναι το κόστος;** | | | | | | |
| Η μείωση της απόδοσης (RIY) δείχνει ποιον αντίκτυπο έχει το συνολικό κόστος που αναλαμβάνετε στην απόδοση της επένδυσης που μπορεί να λάβετε. Το συνολικό κόστος λαμβάνει υπόψη το εφάπαξ, το διαρκές και το δευτερεύον κόστος. Τα στοιχεία προϋποθέτουν ότι επενδύετε GBP 10.000. Τα στοιχεία είναι εκτιμήσεις και ενδέχεται να μεταβληθούν στο μέλλον. Στο παράδειγμα δεν έχει υπολογιστεί φόρος και τυχόν κόστος πρόωρης λήξης. Το πρόσωπο που σας πωλεί ή σας παρέχει συμβουλές σχετικά με αυτό το προϊόν ενδέχεται να σας επιβαρύνει με άλλο κόστος. Αν συμβεί αυτό, το εν λόγω πρόσωπο θα σας δώσει πληροφορίες σχετικά με αυτό το κόστος και θα σας υποδείξει τον αντίκτυπο που έχει όλο το κόστος στην επένδυσή σας με την πάροδο του χρόνου.  **Κόστος διαχρονικά** | | | | | | |
| **Επένδυση GBP 10.000**  **Σενάρια με Επιτόκιο Αναφοράς 0,7%** | | | Αν ρευστοποιήσετε πριν τη Συνιστώμενη Περίοδο Διακράτησης (την ημερομηνία λήξης) | | Αν διακρατήσετε το προϊόν μέχρι τη λήξη | |
| Συνολικό κόστος | | | GBP 120 συν το κόστος πρόωρης εξόφλησης | | GBP 120 | |
| Αντίκτυπος στην απόδοση (RIY) ανά έτος | | | 1,20% συν το κόστος πρόωρης εξόφλησης | | 1,20% | |
| Ο παρακάτω πίνακας παρουσιάζει τον ετήσιο αντίκτυπο των διαφόρων τύπων κόστους στην απόδοση της επένδυσης την οποία ενδέχεται να λάβετε στο τέλος της συνιστώμενης περιόδου διακράτησης και τη σημασία των διαφόρων κατηγοριών κόστους.  **Σύνθεση του κόστους:**   |  |  |  | | --- | --- | --- | | Εφάπαξ Κόστος: Κόστος Εισόδου | Από το Επιτόκιο Προϊόντος στη Λήξη έχει ήδη παρακρατηθεί προμήθεια ίση με 1,20% ετησιοποιημένο | Ο αντίκτυπος του κόστους που ήδη περιλαμβάνεται στην τιμή (Αυτό είναι το ανώτατο ποσό που θα πληρώσετε, και μπορεί να πληρώσετε λιγότερα) | | Εφάπαξ Κόστος: Κόστος Αποχώρησης | 0% | Ο αντίκτυπος του κόστους για να εξέλθετε από την επένδυσή σας στη λήξη | | Τρέχον Κόστος | 0% | Κόστος συναλλαγών χαρτοφυλακίου, κόστος ασφάλισης και άλλα τρέχοντα κόστη | | Πρόσθετο Κόστος | 0% | Αμοιβές επιδόσεων και ποσοστά συμμετοχής επί του κεφαλαίου | | | | | | | |
|  | | | | | | |
| **Για πόσο χρονικό διάστημα πρέπει να το έχω στην κατοχή μου και μπορώ να κάνω ανάληψη χρημάτων πριν από τη λήξη του;** | | | | | | |
| **Ελάχιστη Συνιστώμενη/Απαιτούμενη Περίοδος Διακράτησης** | | Η συνιστώμενη περίοδος διακράτησης αντιστοιχεί με την ημερομηνία λήξης του προϊόντος η οποία δεν υπερβαίνει τους 12 μήνες | | | | |
| **Δυνατότητα & Προϋποθέσεις Πρόωρης Εξόφλησης.** | | Μπορείτε να ζητήσετε οποτεδήποτε την πρόωρη ολική εξόφληση του προϊόντος πριν την ημερομηνία λήξης του λαμβάνοντας θέσης αγοράς σε δικαίωμα προαίρεσης αγοράς (call option στο αρχικό Νόμισμα Επένδυσης έναντι του Δυνητικού Νομίσματος Μετατροπής) υποβάλλοντας το σχετικό αίτημα στην Τράπεζα Πειραιώς. Η Πρόωρη Εξόφληση του προϊόντος ενδέχεται να επιφέρει πρόσθετες απώλειες του Αρχικού Ποσού Επένδυσης, ανάλογα με τις διακυμάνσεις των ισοτιμιών του ζεύγους νομισμάτων της Συναλλαγής και την τιμή αγοράς του δικαιώματος προαίρεσης αγοράς την στιγμή της προεξόφλησης. | | | | |
| **Κόστος Πρόωρης Εξόφλησης** | | Σε περίπτωση που ρευστοποιήσετε πριν τη λήξη, ισχύει κόστος πρόωρης εξόφλησης, το οποίο υπολογίζεται ως εξής: [κόστος χρηματοδότησης Τράπεζας - συμβατικό επιτόκιο πελάτη] \* Ποσό \* Μέρες μέχρι την λήξη/365] +[κόστος επαναγοράς του δικαιώματος - κόστος πώλησης του δικαιώματος] | | | | |
|  | | | | | | |
| **Πώς μπορώ να υποβάλλω καταγγελία;** | | | | | | |
| Εφόσον επιθυμείτε την υποβολή παραπόνου σχετικά με τα προϊόντα και τις υπηρεσίες μας, η Τράπεζα έχει συστήσει Μηχανισμό Διαχείρισης Παραπόνων, μέσω του οποίου επιδιώκει την αντικειμενική και αμερόληπτη εξέτασή τους.  Μπορείτε να ενημερωθείτε για τη Διαδικασία Υποβολής Παραπόνου μέσω:   * της ιστοσελίδας της Τράπεζας ( [www.piraeusbank.gr](http://www.piraeusbank.gr) ) * του Καταστήματος/Μονάδας της Τράπεζας Πειραιώς που σας εξυπηρετεί * του Κέντρου Τηλεφωνικής Εξυπηρέτησης στο 18 28 38 ή 210 3288000 από σταθερό και κινητό εντός Ελλάδος ή στο +30 210 3288000 από το εξωτερικό (όλο το 24ωρο με χρέωση ως κλήση προς σταθερό ή σύμφωνα με την τιμολογιακή πολιτική του τηλεπικοινωνιακού παρόχου) * των Γενικών Συναλλακτικών Όρων της Τράπεζας οι οποίοι είναι διαθέσιμοι στα Καταστήματα, καθώς και στην Ιστοσελίδα της Τράπεζας ( [www.piraeusbank.gr](http://www.piraeusbank.gr) ). | | | | | | |
|  | | | | | | |
| **Άλλες σχετικές πληροφορίες** | | | | | | |
| Το παρόν παρέχεται σύμφωνα με τον Κανονισμό (ΕΕ) 1286/2014 και τον Κατ’ Εξουσιοδότηση Κανονισμό (ΕΕ) 2017/653, αποτελεί προσυμβατική ενημέρωση, δεν αποτελεί προτροπή για την αγορά/πώληση οποιουδήποτε προϊόντος και δύναται να επικαιροποιηθεί τακτικά ή έκτακτα χωρίς προειδοποίηση, οπότε και θα ενημερώνονται οι υφιστάμενοι επενδυτές μέσω ανάρτησής του στησχετική ιστοσελίδα της Τράπεζας ενώ οι δυνητικοί επενδυτές μέσω έντυπης μορφής ή σταθερού μέσου σε προσυμβατικό στάδιο. Οι επενδυτές οφείλουν να κατανοήσουν πλήρως όσα αναγράφονται στο παρόν έγγραφο και τους αναλαμβανόμενους κινδύνους ή να απευθυνθούν στο Κατάστημα/ Μονάδα της Τράπεζας που τους εξυπηρετεί. | | | | | | |